(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Β΄

Δευτέρα 2 Οκτωβρίου 2017

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Επικύρωση Πρακτικών, σελ.
2. Άδεια απουσίας του Βουλευτή κ. Γ. Βαρεμένου, σελ.
3. Ειδική Ημερήσια Διάταξη: Εκλογή Κοσμητόρων και Γραμματέων της Βουλής, σύμφωνα με τα άρθρα 6 και 8 του Κανονισμού της Βουλής, όπως τροποποιήθηκαν με το ΦΕΚ 92Α/26-6-2017, σελ.
4. Επιστολικές ψήφοι για την εκλογή Κοσμητόρων και Γραμματέων της Βουλής, σελ.
5. Επί διαδικαστικού θέματος, σελ.

ΠΡΟΕΔΡΕΥΩΝ ΚΟΥΡΑΚΗΣ Α. , σελ.

ΟΜΙΛΗΤΕΣ

Α. Επί διαδικαστικού θέματος:
ΚΟΥΡΑΚΗΣ Α. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ Β΄

Δευτέρα 2 Οκτωβρίου 2017

Αθήνα, σήμερα στις 2 Οκτωβρίου 2017, ημέρα Δευτέρα και ώρα 13.47΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Α΄ Αντιπροέδρου αυτής κ. **ΑΝΑΣΤΑΣΙΟΥ ΚΟΥΡΑΚΗ**.

**ΠΡΟΕΔΡΕΥΩΝ (Αναστάσιος Κουράκης):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Αντικείμενο της σημερινής ειδικής ημερήσιας διάταξης είναι η εκλογή Κοσμητόρων και Γραμματέων της Βουλής, σύμφωνα με τα άρθρα 6 και 8 του Κανονισμού της Βουλής, όπως τροποποιήθηκαν με το ΦΕΚ 92Α/26-6-2017.

Αν έχετε την καλοσύνη να κάνουμε λίγο ησυχία, γιατί θα αναγνωστούν τα προτεινόμενα ονόματα για τις θέσεις αυτές.

Σύμφωνα με τα ανωτέρω άρθρα, θα διεξαχθεί η εκλογή τριών κοσμητόρων, δύο από την πρώτη σε δύναμη Κοινοβουλευτική Ομάδα και ενός από τη δεύτερη σε δύναμη Κοινοβουλευτική Ομάδα, καθώς και έξι Γραμματέων, τεσσάρων από την πρώτη σε δύναμη Κοινοβουλευτική Ομάδα, ενός από τη δεύτερη σε δύναμη Κοινοβουλευτική Ομάδα και ενός από την τρίτη σε δύναμη Κοινοβουλευτική Ομάδα.

Από την πρώτη σε δύναμη Κοινοβουλευτική Ομάδα του Συνασπισμού Ριζοσπαστικής Αριστεράς προτείνονται για τις θέσεις των Κοσμητόρων οι κύριοι Αθανάσιος Αθανασίου και Γιώργος Πάντζας και για τις θέσεις των Γραμματέων η κ. Αναστασία Γκαρά και οι κύριοι Μάριος Κάτσης, Ιωάννης Σαρακιώτης και Γεώργιος Ψυχογιός.

Από τη δεύτερη σε δύναμη Κοινοβουλευτική Ομάδα της Νέας Δημοκρατίας προτείνεται για τη θέση του Κοσμήτορα ο κ. Κωνσταντίνος Κουκοδήμος και για τη θέση του Γραμματέα ο κ. Ιωάννης Κεφαλογιάννης.

Από την τρίτη σε δύναμη Κοινοβουλευτική Ομάδα της Δημοκρατικής Συμπαράταξης ΠΑΣΟΚ - ΔΗΜΑΡ προτείνεται για τη θέση του Γραμματέα η κ. Χαρά Κεφαλίδου.

Οι προαναφερόμενες δύο ψηφοφορίες, μία για τους Κοσμήτορες και μία για τους Γραμματείς, είναι ονομαστικές. Κάθε Βουλευτής που θα ακούει το όνομά του θα εγείρεται από τη θέση του και θα αναφέρει ευκρινώς την προτίμησή του, δηλαδή θα δηλώνει «ναι», αν συμφωνεί με τα προτεινόμενα από τις Κοινοβουλευτικές Ομάδες πρόσωπα, ή θα δηλώνει «παρών». Οι ψηφολέκτες θα καταχωρίζουν καθένας χωριστά την εκφρασθείσα προτίμηση των συναδέλφων στην ειδική στήλη του καταλόγου και έναντι του ονόματος του ψηφίσαντος συναδέλφου.

Για τη διευκόλυνση της διαδικασίας, έχει διανεμηθεί στους συναδέλφους ενημερωτικό σημείωμα με τα ονόματα των προτεινομένων προσώπων από τις Κοινοβουλευτικές Ομάδες.

Ευνόητο είναι ότι για να μη γίνονται λάθη η εκφώνηση του καταλόγου θα γίνεται σε αργό ρυθμό, ώστε να δίνεται χρόνος για την ακριβή σημείωση της προτίμησης του κάθε συναδέλφου.

Κυρίες και κύριοι συνάδελφοι, δέχεστε στο σημείο αυτό να συμπτύξουμε τις δύο ψηφοφορίες σε μία και να έχουμε μία ανάγνωση καταλόγου;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Αναστάσιος Κουράκης):** Επομένως καλούνται επί του καταλόγου για την εκλογή των Κοσμητόρων οι Βουλευτές κ. Ιωάννης Γκιόλας από τον ΣΥΡΙΖΑ και κ. Απόστολος Βεσυρόπουλος από τη Νέα Δημοκρατία.

Καλούνται επί του καταλόγου για την εκλογή των Γραμματέων οι Βουλευτές κ. Γεωργία Γεννιά από τον ΣΥΡΙΖΑ και κ. Βασίλειος Γιόγιακας από τη Νέα Δημοκρατία.

Σας ενημερώνω, επίσης, ότι έχουν έρθει στο Προεδρείο τηλεομοιοτυπίες (φαξ) συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει.

Παρακαλώ να αρχίσει η ανάγνωση του καταλόγου.

(ΨΗΦΟΦΟΡΙΑ)

(ΜΕΤΑ ΚΑΙ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

**ΠΡΟΕΔΡΕΥΩΝ (Αναστάσιος Κουράκης):** Υπάρχει συνάδελφος, ο οποίος δεν άκουσε το όνομά του; Κανείς.

Οι επιστολές, οι οποίες απεστάλησαν στο Προεδρείο από τους συναδέλφους, σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά.

(Οι προαναφερθείσες επιστολές καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ. 7-8)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΩΝ (Αναστάσιος Κουράκης):** Κυρίες και κύριοι συνάδελφοι, κηρύσσεται περαιωμένη η ψηφοφορία και παρακαλώ τους κυρίους ψηφολέκτες να προβούν στην καταμέτρηση των ψήφων και την εξαγωγή του αποτελέσματος.

(ΚΑΤΑΜΕΤΡΗΣΗ)

(ΜΕΤΑ ΤΗΝ ΚΑΤΑΜΕΤΡΗΣΗ)

**ΠΡΟΕΔΡΕΥΩΝ (Αναστάσιος Κουράκης):** Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας για την εκλογή των Κοσμητόρων και των Γραμματέων του Σώματος.

Ψήφισαν συνολικά 195 Βουλευτές.

Για το αξίωμα των Κοσμητόρων από την πρώτη σε δύναμη Κοινοβουλευτική Ομάδα έλαβαν: Ο κ. Αθανάσιος Αθανασίου 194 ψήφους και 1 «Παρών». Ο κ. Γεώργιος Πάντζας 192 ψήφους και 3 «Παρών».

Για το αξίωμα των Γραμματέων από την πρώτη σε δύναμη Κοινοβουλευτική Ομάδα έλαβαν: Η κ. Αναστασία Γκαρά 194 ψήφους και 1 «Παρών». Ο κ. Μάριος Κάτσης 194 ψήφους και 1 «Παρών». Ο κ. Ιωάννης Σαρακιώτης 194 ψήφους και 1 «Παρών». Ο κ. Γεώργιος Ψυχογιός 194 ψήφους και 1 «Παρών».

Για το αξίωμα του Κοσμήτορα από τη δεύτερη σε δύναμη Κοινοβουλευτική Ομάδα ο κ. Κωνσταντίνος Κουκοδήμος έλαβε 195 ψήφους.

Για το αξίωμα του Γραμματέα από τη δεύτερη σε δύναμη Κοινοβουλευτική Ομάδα ο κ. Ιωάννης Κεφαλογιάννης έλαβε 195 ψήφους.

Για το αξίωμα του Γραμματέα από την τρίτη σε δύναμη Κοινοβουλευτική Ομάδα η κ. Χαρά Κεφαλίδου έλαβε 194 ψήφους και 1 «Παρών».

Επομένως, σύμφωνα με το Σύνταγμα και τον Κανονισμό της Βουλής, εκλέγονται άπαντες οι προταθέντες ως υποψήφιοι για τα αξιώματα των Κοσμητόρων και Γραμματέων.

(Τα πρωτόκολλα της διεξαχθείσης ονομαστικής ψηφοφορίας καταχωρίζονται στα Πρακτικά και έχουν ως εξής:

ΑΛΛΑΓΗ ΣΕΛΙΔΑΣ

(Να μπουν οι σελ.11α και 11β)

ΑΛΛΑΓΗ ΣΕΛΙΔΑΣ

**ΠΡΟΕΔΡΕΥΩΝ (Αναστάσιος Κουράκης**): Κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών της σημερινής συνεδρίασης όσον αφορά την εκλογή των Κοσμητόρων και των Γραμματέων του Σώματος.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Αναστάσιος Κουράκης):** Συνεπώς το Σώμα παρέσχε τη ζητηθείσα εξουσιοδότηση.

Ο Β΄ Αντιπρόεδρος της Βουλής κ. Γεώργιος Βαρεμένος ζητεί άδεια ολιγοήμερης απουσίας στο εξωτερικό από 2 Οκτωβρίου έως 6 Οκτωβρίου 2017, λόγω συμμετοχής του στις εργασίες της φθινοπωρινής συνόδου του ΟΑΣΕ που πραγματοποιείται στην Ανδόρα.

Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:**  Μάλιστα, μάλιστα.

**ΠΡΟΕΔΡΕΥΩΝ (Αναστάσιος Κουράκης):** Συνεπώς η Βουλή ενέκρινε τη ζητηθείσα άδεια.

Επίσης πρέπει να ενημερώσω το Σώμα ότι εντός της επόμενης ώρας θα κατατεθεί το προσχέδιο του κρατικού προϋπολογισμού του έτους 2018 στο Γραφείο του Προέδρου της Βουλής. Το προσχέδιο θα αναρτηθεί στην ιστοσελίδα της Βουλής.

Ευχόμαστε καλή επιτυχία και καλό κουράγιο σε όσες και όσους έχουν εκλεγεί.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Αναστάσιος Κουράκης):** Με τη συναίνεση του Σώματος και ώρα 14.45΄ λύεται η συνεδρίαση για την προσεχή Τετάρτη 4 Οκτωβρίου 2017 και ώρα 10.00΄, με αντικείμενο εργασιών του Σώματος, νομοθετική εργασία: α) μόνη συζήτηση και ψήφιση επί της αρχής, των άρθρων και του συνόλου του σχεδίου νόμου του Υπουργείου Οικονομικών: «Κύρωση της Πολυμερούς Συμφωνίας Αρμοδίων Αρχών για την Ανταλλαγή Εκθέσεων ανά Χώρα και διατάξεις εφαρμογής» και β) συζήτηση και λήψη απόφασης, σύμφωνα με το άρθρο 62 του Συντάγματος και το άρθρο 83 του Κανονισμού της Βουλής, για τις αιτήσεις άρσης της ασυλίας των Βουλευτών κυρίων Ηλία Κασιδιάρη και Χριστόφορου Βερναρδάκη, σύμφωνα με την ειδική ημερήσια διάταξη.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**